|  |  |  |
| --- | --- | --- |
|  Δήμου |  | **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ****ΓΕΝΙΚΗ ΓΡΑΜΜΑΤΕΙΑ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ,****ΚΑΤΑΡΤΙΣΗΣ, ΔΙΑ ΒΙΟΥ ΜΑΘΗΣΗΣ ΚΑΙ ΝΕΟΛΑΙΑΣ** |

**Δ Ε Λ Τ Ι Ο Τ Υ Π Ο Υ**

ΚΔΒΜ ΔΗΜΟΥ ΑΘΗΝΑΙΩΝ 10/02/2023

**Θέμα: Πρόσκληση εκδήλωσης ενδιαφέροντος συμμετοχής στα τμήματα μάθησης του Κέντρου Διά Βίου Μάθησης (Κ.Δ.Β.Μ.) Δήμου Αθηναίων**

 Ενημερώνουμε κάθε ενδιαφερόμενο/η ότι ο Δήμος Αθηναίων, το Υπουργείο Παιδείας και Θρησκευμάτων (διά της Γενικής Γραμματείας Επαγγελματικής Εκπαίδευσης, Κατάρτισης, Διά Βίου Μάθησης και Νεολαίας) και το Ίδρυμα Νεολαίας και Διά Βίου Μάθησης συνεχίζουν επιτυχώς τη λειτουργία του Κ.Δ.Β.Μ. του Δήμου Αθηναίων στο οποίο θα υλοποιηθούν προγράμματα Γενικής Εκπαίδευσης Ενηλίκων, στο πλαίσιο του συγχρηματοδοτούμενου Έργου «Κέντρα Διά Βίου Μάθησης (Κ.Δ.Β.Μ.)-Νέα Φάση» (ΟΠΣ 5002212).

 Στο Κ.Δ.Β.Μ. του Δήμου Αθηναίων μπορούν να δημιουργηθούν τμήματα, σύμφωνα με τον πίνακα που ακολουθεί:

|  |  |  |  |
| --- | --- | --- | --- |
| **Α/Α** | **ΤΙΤΛΟΙ ΠΡΟΓΡΑΜΜΑΤΩΝ** | **ΔΙΑΡΚΕΙΑ** **ΣΕ ΩΡΕΣ** | **ΤΡΟΠΟΣ ΠΑΡΑΚΟΛΟΥΘΗΣΗΣ** |
| **ΤΗΛΕ-****ΕΚΠΑΙΔΕΥΣΗ** | **ΔΙΑ****ΖΩΣΗΣ** |
| 1 | Μετανάστες -Υποστήριξη στην καθημερινή ζωή | 25 |  | Χ |
| 2 | Εκπαίδευση μεταναστών-Επίπεδο Α1: Απευθύνεται σε αρχάριουςή ψευδοαρχάριους (όσοι δεν έχουν κατακτήσει όλες τις γλωσσικέςδεξιότητες της ελληνικής γλώσσας) υποψηφίους | 125 |  | Χ |
| 3 | Νέες τεχνολογίες στην Τρίτη Ηλικία | 25 |  | Χ |
| 4 | Φωτογραφία | 25 |  | Χ |
| 5 | Κοπτική ραπτική | 50 |  | Χ |
| 6 | Αγωγή υγείας-Πρώτες Βοήθειες | 25 |  | Χ |
| 7 | Αρχιτεκτονική κήπων | 25 |  | Χ |
| 8 | Συμβουλευτική σε εξειδικευμένα θέματα (σχολικός εκφοβισμός, διαδίκτυο, πρόληψη εξαρτήσεων,διατροφή κ.λ.π) | 25 |  | Χ |
| 9 | Ηλεκτρονικά μέσα κοινωνικής δικτύωσης (social media) | 25 |  | Χ |
| 10 | Ηλεκτρονική Επιχειρηματικότητα ~~e~~-επιχειρείν | 25 | Χ |  |
| 11 | Δημιουργώ τη δική μου επιχείρηση | 25 | Χ |  |
| 12 | Διαμόρφωση και διακόσμηση εσωτερικών χώρων | 25 | Χ |  |
| 13 | Αγγλικά για το χώρο εργασίας (Α2-Β1) | 25 | Χ |  |
| 14 | Γαλλικά για τον τουρισμό (Α1-Α2) | 25 | Χ |  |
| 15 | Γερμανικά για τον τουρισμό (Α1-Α2) | 25 | Χ |  |
| 16 | Εναλλακτικές μορφές τουρισμού : Θρησκευτικός. Πολιτιστικός τουρισμός | 12 | Χ |  |

  **Τα προσφερόμενα προγράμματα είναι δωρεάν** και μπορούν να παρακολουθήσουν ενήλικες ανεξαρτήτως χώρας καταγωγής, ηλικίας και μόρφωσης, καθώς και μέλη ευάλωτων κοινωνικά ομάδων. Για την ένταξη των ενδιαφερομένων στα τμήματα απαιτείται η συμπλήρωση σχετικής αίτησης με επίδειξη του δελτίου αστυνομικής ταυτότητας ή του διαβατηρίου ή άλλου νομιμοποιητικού εγγράφου του ενδιαφερόμενου.

 **Το έργο συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση».**

 Για πληροφορίες απευθυνθείτε στο Τμήμα Δια Βίου Μάθησης του Δήμου Αθηναίων, Ηπείρου 70 (3ος όροφος) από Δευτέρα έως Παρασκευή και ώρες 09:00-14:00

Τηλέφωνα επικοινωνίας :213-2082923, 210-8254630, 213-2082924,

Ταχ. Διεύθυνση: Ηπείρου 70

Email: t.dia.viou.mathisis@athens.gr

 Για κατάθεση αιτήσεων συμμετοχής μπορείτε **έως και την Παρασκευή 17 Φεβρουαρίου 2023**  **να απευθύνεστε στο γενικό πρωτόκολλο του Δήμου (Λιοσίων 22- 2ος όροφος), καθώς επίσης και στις επτά Δημοτικές Κοινότητες του Δήμου Αθηναίων**:

1η Δημοτική Κοινότητα : Πλ.Ηρώων 3, Πλ.Ψυρρή

2η Δημοτική Κοινότητα : Υμηττού 251, Παγκράτι

3η Δημοτική Κοινότητα : Τριών Ιεραρχών 74, Άνω Πετράλωνα

4η Δημοτική Κοινότητα : Λένορμαν & Αλεξανδρείας 35, Κολωνός

5η Δημοτική Κοινότητα : Πατησίων 268,

6η Δημοτική Κοινότητα : Θήρας 31, Πλ. Αμερικής

7η Δημοτική Κοινότητα : Πανόρμου 59, Αμπελόκηποι

**Πρόσθετα δίνεται η δυνατότητα** **κατάθεσης ηλεκτρονικά της αίτησης στο γενικό πρωτόκολλο του Δήμου στην ηλεκτρονική διεύθυνση** **t.geniko.protokolo@athens.gr** συνυποβάλλοντας Φωτοαντίγραφο του Δελτίου Αστυνομικής Ταυτότητας ή Διαβατηρίου ή άλλου νομιμοποιητικού εγγράφου του ενδιαφερομένου καθώς **και η δυνατότητα υποβολής της αίτησης στον σύνδεσμο**[**https://eservices.cityofathens.gr/**](https://eservices.cityofathens.gr/)μέσω της πλατφόρμας eservices επιλέγοντας το Τμήμα Διά Βίου Μάθησης.

**Θα τηρηθεί σειρά προτεραιότητας.**